Bonava

Bonava on Põhja-Euroopa elamuarendusettevõte, mis on kasvanud välja Rootsi ehitusettevõttest NCC AB. Ettevõte tegutseb Rootsis, Soomes, Taanis, Norras, Saksamaal, Peterburis, Eestis ja Lätis ning selle käive oli 2017. aastal 1,45 miljardit eurot .

Rootsi keeles tähendab “bo” elamist ja “nav” keskust. 

Bonava aktsiad on noteeritud Stockholmi börsil Nasdaqi nimekirjas.

Bonava Eesti 
Bonava Eesti OÜ (endine NCC Elamuarendus) on Bonava Grupi all Eestis tegutsev elamuarenduse ettevõte. Ettevõttes töötab ligikaudu 50 inimest. Bonava Eesti OÜ arendab kortermaju ja elurajoone Tallinna suuremates linnaosades: Lasnamäe, Mustamäe, Põhja-Tallinn, Haabersti.

Ettevõte on Eestis tegutsemise 14 aasta jooksul arendanud üle 1900 korteri: Viimsi keskuses Tammeõue, Lasnamäel Vana-Kuuli, Mustamäel Rabaküla, Haaberstis Pärnaõue, Pelgurannas Ketraja majad ja Kolde Rannamaja.

Ajalugu 

 1997 NCC omandab SIABi – ettevõtte, mis arendas kuluefektiivseid lahendusi ühepereelamute ning korterelamute ehitamiseks Rootsis ja Saksamaal.
 2009 NCC Elamuarendus saab NCC raames omaette tegevusvaldkonnaks. Peamine eesmärk oli luua eraldi ärivaldkond, mis keskendub elamuarendusele.
 2016 Bonava eraldub NCC-st
 9. juuni 2016 Bonava aktsiad noteeritakse Stockholmi börsil Nasdaqi nimekirjas

Viited 

Rootsi ettevõtted